诗词查询
水余枯卉尚栖苴,催促征夫趁晓鸦。
细路缭山穿乱石,轻舆掠树得飞花。
柔桑弥望两三里,修竹深藏四五家。
径处不容行客恋,可怜一步一天涯。
啼魄一天涯。怨入芳华。可怜零血染烟霞。记得西风秋露冷,曾浼司花。明月满窗纱。倦客思家。故宫春事与愁赊。冉冉断魂招不得,翠冷红斜。
清泪斑斑著意垂。消魂迢递一天涯。谁能万里布长梯。先自楼台飞粉絮,可堪帘幕卷金泥。相思心上乳莺啼。
小雨集春夜,忆居江汉时。
西园桃李树,到晚有余姿。
载酒绕阡陌,折芳恣遨嬉。
里闾多乐事,中年遭乱离。
飘零向十载,南来复再朞。
故园当日春,相见一天涯。
他乡花自发,山寺日初迟。
时节岂云异,身世自堪悲。
为忆当时,沈醉里、青楼弄月。闲想像、绣帏珠箔,魂飞心折。羞向妲娥谈旧事,几经三五盈还缺。望翠眉、蝉鬓一天涯,伤离别。寻作梦,巫云结。流别泪,湘江咽。对花深两岸,忽添悲切。试与含愁弹绿绮,知音不遇弦空绝。忽窗前、一夜寄相思,梅花发。
又东门送客,侧身西望长嗟。算万里功名,几番风雨,何限云沙。相看已过半百,甚年年、各在一天涯。秋气偏催过雁,疏烟细点归鸦。旌旗未卷鬓先华。清泪落悲笳。问蜀道登天,锦城虽好,得似还家。关心老来婚嫁,要与余、邻屋共烟霞。到征西车马,轮他杜曲桑麻。
红楼梦相关
红楼梦人物
红楼梦典籍